CELEX: C2005/006/11
Language: el
Date: 2005-01-08 00:00:00
Title: Απόφαση του Δικαστηρίου (έκτο τμήμα), της 18ης Νοεμβρίου 2004, στην υπόθεση C-317/02: Επιτροπή των Ευρωπαϊκών Κοινοτήτων κατά Ιρλανδίας (Παράβαση κράτους μέλους — Κοινοτικό καθεστώς αλιείας — Κανονισμοί (ΕΟΚ) αριθ. 3760/92 και 2847/93 — Υπέρβαση των ποσοστώσεων αλιείας)

8.1.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 6/7
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (έκτο τμήμα)
   της 18ης Νοεμβρίου 2004
   στην υπόθεση C-317/02: Επιτροπή των Ευρωπαϊκών Κοινοτήτων κατά Ιρλανδίας (1)
   
   (Παράβαση κράτους μέλους - Κοινοτικό καθεστώς αλιείας - Κανονισμοί (ΕΟΚ) αριθ. 3760/92 και 2847/93 - Υπέρβαση των ποσοστώσεων αλιείας)
   (2005/C 6/11)
   Γλώσσα διαδικασίας: η αγγλική
   Στην υπόθεση C-317/02, με αντικείμενο προσφυγή λόγω παραβάσεως, δυνάμει του άρθρου 226 ΕΚ, που ασκήθηκε στις 11 Σεπτεμβρίου 2002, Επιτροπή των Ευρωπαϊκών Κοινοτήτων, εκπρόσωποι: K. Fitch και T. Van Rijn, και, στη συνέχεια, ο τελευταίος και ο B. Doherty) κατά Ιρλανδίας (εκπρόσωπος: D. O'Hagan, επικουρούμενος από τον A. Schuster) το Δικαστήριο (έκτο τμήμα), συγκείμενο από τους A. Borg Barthet (εισηγητής) πρόεδρος τμήματος, S. Von Bahr και J. Malenovsky, δικαστές, γενικός εισαγγελέας: C. Stix-Hackl, γραμματέας: R. Grass, εξέδωσε, στις 18 Νοεμβρίου 2004, απόφαση με το ακόλουθο διατακτικό:
   
               1)
            
            
               Η Ιρλανδία,
               
                           —
                        
                        
                           μη θεσπίζοντας τα κριτήρια και τις εκτελεστικές λεπτομέρειες για την χρήση της ποσοστώσεως αλιείας που της είχε χορηγηθεί,
                        
                     
                           —
                        
                        
                           μη διασφαλίζοντας την τήρηση των κοινοτικών κανόνων σχετικά με τη συντήρηση των ζώντων υδροβίων πόρων μέσω ελέγχου των αλιευτικών δραστηριοτήτων, δια της κατάλληλης επιθεωρήσεως των εκφορτώσεων και της δηλώσεως των αλιευμάτων καθώς και με άλλους ελέγχους που προβλέπονται από τους ισχύοντες κοινοτικούς κανονισμούς,
                        
                     
                           —
                        
                        
                           μη απαγορεύοντας προσωρινώς την αλιευτική δραστηριότητα των φερόντων τη σημαία της ή νηολογηθέντων στο έδαφός της σκαφών όταν οι χορηγηθείσες σ' αυτήν ποσοστώσεις λογίζονταν ως εξαντληθείσες,
                        
                     
                           —
                        
                        
                           και μη θέτοντας σε κίνηση διοικητική ή ποινική διαδικασία κατά των πλοιάρχων σκαφών που είχαν παραβεί τους εν λόγω κανονισμούς ή κατά παντός υπευθύνου της παραβάσεως,
                        
                     παρέβη τις υποχρεώσεις που υπέχει από τα άρθρα 9, παράγραφος 2, του κανονισμού (ΕΟΚ) 3760/92 του Συμβουλίου, της 20ής Δεκεμβρίου 1992, για τη θέσπιση κοινοτικού συστήματος αλιείας και υδατοκαλλιέργειας, καθώς και 2, 21 και 31 του κανονισμού (ΕΟΚ) 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου της κοινής πολιτικής αλιείας.
            
         
               2)
            
            
               Καταδικάζει την Ιρλανδία στα δικαστικά έξοδα.
            
         
      (1)  EE C 261 της 26.10.2002.